CELEX: C2005/082/71
Language: hu
Date: 2005-04-02 00:00:00
Title: T-27/05. sz. ügy: Carmela Lo Giudice által az Európai Közösségek Bizottsága ellen 2005. január 14-én benyújtott kereset

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/40
            
         Carmela Lo Giudice által az Európai Közösségek Bizottsága ellen 2005. január 14-én benyújtott kereset
   (T-27/05. sz. ügy)
   (2005/C 82/71)
   Az eljárás nyelve: francia
   Carmela Lo Giudice, lakóhely: Strombeek-Bever (Belgium), képviselik: Frédéric Farbetti és Gilles Bounéou ügyvédek, kézbesítési cím: Luxembourg, 2005. január 14-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1.
            
            
               semmisítse meg a 2003. évi (2003. január 1-től2003. december 31-ig tartó) értékelési időszakot;
            
         
               2.
            
            
               ennek hiányában semmisítse meg a felperes 2003. január 1-je és 2003. december 31-e közötti szakmai fejlődéséről szóló jelentést lezáró 2004. május 4-i határozatot;
            
         
               3.
            
            
               döntsön a kiadásokról, költségekről és munkadíjakról, valamint kötelezze az Európai Közösségek Bizottságát a költségek viselésére.
            
         Jogalapok és fontosabb érvek:
   A felperes – aki a Bizottság tisztviselője – 2003. december 1-től2004. május 10-ig betegszabadságon volt. Ez alatt az idő alatt a Bizottság – az ő részvétele nélkül – elkészítette szakmai fejlődéséről szóló értékelését.
   Keresetének alátámasztására a felperes elsőként arra hivatkozik, hogy a szakmai fejlődéséről szóló értékelés elkészítésének új rendszerében az elektronikus formanyomtatványokat közvetlenül számítógéppel kell kitölteni, amelyet a személyzeti osztály számítógépes rendszerében őriznek meg, amely – mivel párhuzamos akták létrehozásához vezet – sérti a személyzeti szabályzat 26. cikkét.
   A felperes arra is hivatkozik, hogy – mivel az értékelés elkészítésében egyáltalán nem vett részt – megsértették a személyzeti szabályzat 43. cikkét, e cikk végrehajtásának általános rendelkezéseit, valamint a gondos ügyintézés elvét, valamint a hátrányos megkülönböztetés tilalmának és az önkényes eljárás tilalmának elvét. Ezzel kapcsolatban hatásköri visszaélésre, az indokolás hiányára, a bizalomvédelem elvének és a „patere legem quam ipse fecisti” szabály, illetve a gondoskodási kötelezettség megsértésére is hivatkozik.